Case ID: 1050986
Sentence 1: İşin halları:Məhkəmənin hökmünə görə Məhkum xx xxxxxx 2019-cu il tarixdə, saat 20 radələrində idarə etdiyi "Mersedes-Benz C klass 180" markalı, **-EH-*** dövlət qeydiyyat nişanlı avtomobilə İmişli-Kürdəmir-Ağsu avtomobil yolunun Kürdəmir şəhəri, H.Əliyev prospekti 3 ünvanından keçən hissəsində, Ağsu rayonu istiqamətində 40 km/saat sürətlə hərəkətdə olarkən "Yol hərəkəti haqqında" Azərbaycan Respublikası Qanununun 50-ci maddəsinin 1ci hissəsinin tələblərini pozaraq hərəkətin intensivliyini, nəqliyyat vasitəsinin vəziyyətini, yol və meteoroloji şəraiti, xüsusən hərəkət istiqamətində görmə şəraitini nəzərə almaqla hərəkət üçün təhlükə yarandığını gördükdə nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməli olduğu halda, buna əməl etməyərək hadisənin qarşısını almağa texniki imkanı olsa da, həmin yolu hərəkəti istiqamətində sağdan sola doğru keçmək istəyən piyada X6 vuraraq ehtiyatsızlıqdan ona sol əlin arxa səthinin sıyrığı ilə müşayiət olunan dərəcəsi təyin edilməyən, sol budun ayaq altından 67 sm sahədə bir ədəd qançırı və ona müvafiq sol bud sümüyünün orta üçdə bir nahiyəsinin qapalı-qəlpəli sınığı ilə müşayiət olunan, sağlamlığın uzun müddət pozulmasına səbəb olan, sağlamlığına az ağır zərərvuran, başın sol gicgah-təpə-ənsə nahiyəsinin qançırı və onun fonundakı sıyrığı və ona müvafiq beyin qişaları altına, toxumasına və mədəciklərə qansızmalar, kəllə qapağı və əsası sümüklərinin sınıqları, sol təpə sümüyünün qəlpəli sınığı ilə müşayiət olunan yetirən anda həyat üçün təhlükəli olan və ölümlə nəticələnən sağlamlığa ağır zərərvuran xəsarətlər yetirilməsinə səbəb olmuşdur Kassasiya şikayətinin dəlilləri: Məhkumun müdafiəçisi tərəfindən verilmiş kassasiya şikayətində Şirvan Apellyasiya Məhkəməsinin xx xxxxxxxx 2019-cu il tarixli qərarının ləğv edilməsi və işin apellyasiya instansiyası məhkəməsində yenidən baxılması üçün təyin olunması xahiş olunur.